**Skák**

Umsjón: Magnús Matthíasson

 691 2254

 maggimatt@simnet.is

**Keppnisform:**

Sveitakeppni þar sem heimilt er að senda tvær sveitir til keppni.

**Keppnisreglur:**

1.gr.

Hver sveit er skipuð 4 einstaklingum. Fjöldi varamanna er takmarkaður  mv. 4 einstaklinga en þarf að liggja fyrir um leið og mótið hefst. Þá þarf einnig að liggja fyrir borðaröð sveitar. Einnig varamanna. Varamenn koma inn á neðstu borð. Td. forfallist fyrsta borðs maður, skal annars borðs maður flytjast upp á fyrsta borð og þannig koll af kolli.  Varamaður kemur inn á fjórða borð.

Röð allra keppenda skal vera rétt mv. skráningu.

2.gr.

Náist ekki að keppa allir við alla, skal keppt eftir monrad(svissneskt) kerfi amk. 7 umferðir. Ef sveitir eru jafnar að vinningum ráða stig þar sem gefin eru 2 stig fyrir sigur en 1 stig fyrir jafntefli. Næst eru reiknuð monrad stig fyrir sveitirnar, svo innbyrðisviðureign og síðast borðastig þar sem 4 stig fást fyrir sigur á 1.borði en 1 stig fyrir sigur á 4. borði. Í keppni allir við alla gilda sömu reglur og í byrjun, en Berger stig í stað monrad stiga.

3.gr.

Hver sveit skal hafa liðsstjóra sem ber ábyrgð á að skráning í hverja umferð sé rétt, fylla út úrslit og koma til skákstjóra að hverri viðureign lokinni.

4.gr.

Ef sveit er ekki stillt upp rétt mv. Borðaröð og keppendalista sem liggur fyrir, fyrir keppni, tapast skákin þar sem rangt var stillt upp og einnig allar skákir á borðum þar fyrir neðan í viðkomandi viðureign.

5.gr.

Tefldar verða atskákir. Þe. 15-60 mínútur skv. Reglum FIDE. Líklegast að hver skákmaður hafi 25 mínútur í umhugsunartíma og er mótið reiknað til skákstiga (atskákstiga).

6.gr.

Ef upp koma álitamál skal skákstjóri úrskurða á staðnum. Allur ágreiningur meðhöndlast af dómstól landsmótsins samkvæmt 9. gr. reglugerðar um landsmót UMFÍ.

**Stig:**

1.sæti gefur 100 stig.

Tíu fyrstu lið hljóta stig sem hér segir:

1.sæti=100 stig. 2.sæti=90 stig. 3.sæti=80stig. 4.sæti=70 stig. 5.sæti=60stig. 6.sæti=50stig. 7.sæti=40stig. 8.sæti=30stig. 9.sæti=20stig. 10sæti=10stig.

**Þátttökuréttur:**

Þeir einir hafa rétt til keppni sem eru félagar í ungmennafélagi eða í íþróttafélagi og uppfylla skilyrði viðkomandi sérsambands til keppni með félagi í ákveðinni íþróttagrein þar sem það á við. Keppnislið skulu vera sambandsaðilar UMFÍ og íþróttabandalög. Íþróttabandalög njóta sömu réttinda og bera sömu skyldur og sambandsaðilar UMFÍ.

Senda má hámark 4 keppendur í hverja einstaklingsgrein og eina sveit í boðsund, boðhlaup og eitt lið í liðakeppni. Hver keppandi má keppa í hámark 5 einstaklings-greinum og tveimur boðgreinum í viðkomandi íþróttagrein.

Mótshaldari hefur ákveðið í samræmi við 5. gr. reglugerðar um Landsmót að heimilt verði að senda 2 lið til keppni og hefur sú ákvörðun verið staðfest af stjórn UMFÍ.